
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1024 


6 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άδεια κατοχής Β’ θέσης στον Θεόδωρο Π. Λιανό κα- 
θηγητή μερικής απασχόλησης στο Τμήμα Οικονο¬ 


μικής Επιστήμης του Οικονομικού Πανεπιστημίου 

Αθηνών. 1 

Χορήγηση ειδικής εγκριτικής άδειας λειτουργίας Ιδιω¬ 
τικού Γραφείου Συμβούλων Εργασίας. 2 

Μεταβολή της έδρας του Γ Πε.Σ.Υ. Αττικής. 3 

Συμπλήρωση της Υ4α/258/96 απόφασης του Υπουρ¬ 
γού Υγείας και Πρόνοιας «Αναγνώριση Κέντρων κα¬ 
τάλληλων για την εμφύτευση βηματοδότη». 4 

Συμπλήρωση της Υ4α/258/96 απόφασης του Υπουρ¬ 
γού Υγείας και Πρόνοιας «Αναγνώριση Κέντρων κα¬ 
τάλληλων για την εμφύτευση βηματοδότη». 5 

Αναγνώριση Νοσοκομειακών Μονάδων ως κατάλλη¬ 
λων για Άσκηση των γιατρών. 6 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΠΑΛ. 
ΦΑΛΗΡΟΥ». 7 


ΑΠΟΦΑΣΕΙ Σ 

Αριθ.Φ. 124/10/68643/Β2 (1) 

Άδεια κατοχής Β’ θέσης στον Θεόδωρο Π. Λιανό καθηγη¬ 
τή μερικής απασχόλησης στο Τμήμα Οικονομικής Επι¬ 
στήμης του Οικονομικού Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1 Του άρθρου 13παρ.9του Ν. 1268/82 «Για τη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ.6 του άρθρου 48 του Ν 
1404/83. 

2 Το αριθ. 459/2-11-83 Π.Δ. (ΦΕΚ 157/29-11-83 Τ.Α’). 

3 Το αριθ. 129/10-4-1991 Π.Δ. (ΦΕΚ 52/11-4-91 Τ.Α’). 

4 Τα αριθ. 14874/632/6/87,11527/507/10-5-88 έγγραφα 
του Ελεγκτικού Συνεδρίου. 

5 Τις διατάξεις του άρθρου 9 παρ.3 του Ν. 1835/89 (ΦΕΚ 
76/14-3-89 τΑ’) 


6 Το αριθ. 2782/25-6-2002 έγγραφο του Ο. Π. Αθηνών. 

7 Τις διατάξεις του άρθρου 28 παρ. 10 του Ν.2083/ΦΕΚ 
159/21-9-92τ Β’. 

8 Την αριθ. ΣΤ5/16/22.2.98 (ΦΕΚ284τ.Β’ 24.3.98) από¬ 
φαση του Υπουργού Εθνικής Παιδείας και Θρησκευμά¬ 
των εκχώρησης δικαιώματος υπογραφής «Με εντολή 
Υπουργού» στον Ειδικό Γραμματέατου ΥΠ.Ε.Π.Θ.» 

9. Το άρθρο 3 παρ. 4 του Ν. 2530/97 (ΦΕΚ 218/τ Α’ /23- 
10-97) 

10 Την αριθμ. 150769/13 (ΦΕΚ 283/8-3-2002) απόφαση 
του Υπουργού Εθνικής Οικονομίας, διορισμού του Ο. Λια¬ 
νού. 

11 Την από 19-3-2002 αίτηση του Ο. Λιανού, αποφασί¬ 
ζουμε: 

Παρέχουμε τηνάδεια στον Θεόδωρο Π. Λιανό καθηγη¬ 
τή μερικής απασχόλησης στο Τμήμα Οικονομικής Επι¬ 
στήμης του Οικονομικού Πανεπιστημίου Αθηνών, προκει- 
μένου να κατέχει και τη θέση του Επιστημονικού Δ/ντού 
και Προέδρου του Δ. Σ. του ΚΕΠΕ. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγησης της σχετικής άδειας, αλλιώς από την ημέ¬ 
ρα υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Υπουργού 
Ο Ειδικός Γραμματέας 
Παν/κής Εκπ/σης 
ΔΙΟΝ. ΚΛΑΔΗΣ 

-♦- 

Αριθ. 31201 (2) 

Χορήγηση ειδικής εγκριτικής άδειας λειτουργίας Ιδιωτι¬ 
κού Γ ραφείου Συμβούλων Εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ.368/89 «Οργανισμός του 
Υπουργείου Εργασίας» (ΦΕΚ 163/Α/16-6-98). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του άρθρου 5 του Ν. 2639/98 ( ΦΕΚ 
205/Α’) «Ρύθμιση σχέσεων, σύσταση Σώματος Επιθ/σης 
Εργασίας και άλλες διατάξεις». 

4. Τις διατάξεις του άρθρου 12του Ν. 2874/29.12.2000 
(ΦΕΚ 286/Α') «Προώθηση της απασχόλησης και άλλες 
διατάξεις». 

δ.Τιςδιατάξειςτου Π.Δ/τος 160/99 (ΦΕΚ157/Α') «Όροι, 
προϋποθέσεις και διαδικασία για την σύσταση και λει¬ 
τουργία Ιδιωτικών Γραφείων Συμβούλων Εργασίας.» 

6. Την από 29 -11-2001 αίτηση της επιχείρησης με την 
επωνυμία ΩΒΜ ΣΤΥΛΙΑΝΟΥ ΑΝΩΝΥΜΗ ΕΤΑΙΡΕΙΑ, ΟΡΚΩ¬ 
ΤΟΙ ΕΛΕΓΚΤΕΣ & ΣΥΜΒΟΥΛΟΙ ΕΠΙΧΕΙΡΗΣΕΩΝ 

7. Την από 25-2-2002 Έκθεση αξιολόγησης της Τριμε¬ 
λούς Επιτροπής του άρθρου 5 του Π.Δ/τος 160/99 

8. Την εισήγηση της Ειδικής Τριμελούς Επιτροπής του 
άρθρου 6 του Π.Δ/τος 160/99 της συνεδρίασης της 
20.6.2002, αποφασίζουμε: 

Χορηγούμε την Ειδική Εγκριτική άδεια λειτουργίας 
Ιδιωτικού Γ ραφείου Συμβούλων Εργασίας στην επιχείρη¬ 
ση με την επωνυμία «ΩΒΜ ΣΤΥΛΙΑΝΟΥ ΑΝΩΝΥΜΗ ΕΤΑΙ¬ 
ΡΕΙΑ, ΟΡΚΩΤΟΙ ΕΛΕΓΚΤΕΣ & ΣΥΜΒΟΥΛΟΙ ΕΠΙΧΕΙΡΗΣΕ¬ 
ΩΝ» που θα έχει ως αντικείμενο τη μεσολάβηση για την 
εξεύρεση για λογαριασμό του εργοδότη, ορισμένων κα¬ 
τηγοριών θέσεων εργασίας όπως αναφέρονται στο άρ¬ 
θρο 5 του Ν. 2639/98 (ΦΕΚ 205/Α') 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 

Ο ΥΠΟΥΡΓΟΣ 

ΔΗΜ. ΡΕΠΠΑΣ 

-Φ- 

Αριθ. Υ4α/65302 Γ.Π. (3) 

Μεταβολή της έδρας του Γ Πε.Σ.Υ. Αττικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 1, παρ. 2, εδάφια Γ) και Η), 
του Ν. 2889/01 (ΦΕΚ37/Α/01) «Βελτίωση και Εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις». 

2. Τις διατάξεις της παρ. 2 του άρθρου 1 του Ν. 2469/97, 
(ΦΕΚ 30/Α/97) καιτο γεγονός ότι από τις διατάξεις της πα¬ 
ρούσας απόφασης δεν προκαλείται επιπλέον δαπάνη σε 
βάρος του κρατικού προϋπολογισμού. 

3. Τις διατάξεις της υπ’ αριθ. Υ4α/8403 Υπουργικής 
Απόφασης (ΦΕΚ 1203/Β/17-9-01). 

4. Το υπ’ αριθ. 5154/1-7-02 έγγραφο του Γ’ Πε.Σ.Υ. Αττι¬ 
κής, αποφασίζουμε: 

Ορίζουμε ως έδρα του Γ’ Πε.Σ.Υ. Αττικής, τον Δήμο Πει¬ 
ραιά, αντί του Δήμου Χαϊδαρίου, ο οποίος είχε ορισθεί ως 
έδρα του Γ’ Πε.Σ.Υ. Αττικής με την ανωτέρω (3) σχετική 
Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2002 

Ο ΥΠΟΥΡΓΟΣ 

Κ. ΣΤΕΦΑΝΗΣ 


Αριθ. Υ4α/73848 (4) 

Συμπλήρωση της Υ4α/258/96 απόφασης του Υπουργού 
Υγείας και Πρόνοιας «Αναγνώριση Κέντρων κατάλλη¬ 
λων για την εμφύτευση βηματοδότη». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 53 του Ν. 2071/92 (ΦΕΚ 123 
Α/92) «Εκσυγχρονισμός και Οργάνωση Συστήματος Υγεί¬ 
ας» 

2. Τις διατάξεις της παρ. 1 του άρθρου 2 του Ν. 2469/97 
(ΦΕΚ 38 Α’) και το γεγονός ότι από την εφαρμογή της πα¬ 
ρούσας απόφασης δεν προκαλείται επί πλέον δαπάνη σε 
βάρος του Κρατικού προϋπολογισμού. 

3. Τηναριθμ. Υ4α/3568/95 (ΦΕΚ 117/Β/95) απόφαση του 
Υπουργού Υγείας και Πρόνοιας «Καθορισμός όρων και 
προϋποθέσεων τοποθέτησης βηματοδότη σε ασθενείς» 

4. Την αριθμ 4 απόφαση της 171ης Ολομέλειας 
/28.2.2002 του ΚΕΣΥ. 

δ.Την αριθμ. 3418/2002 (ΦΕΚ 861/Β/2002) απόφαση 
«Ανάθεση αρμοδιοτήτων στους Υφυπουργούς Υγείας και 
Πρόνοιας Έκτορα Νασιώκα, Ελπίδα Τσουρή και Δημή- 
τριο Θάνο», αποφασίζουμε: 

Τροποποιούμε και συμπληρώνουμε την παράγραφο Γ’ 
της αριθμ. Υ4α/258/96 (ΦΕΚ 141/Β796) όπως αυτήτροπο- 
ποιήθηκε και συμπληρώθηκε με την αριθμ. Υ4α/5586/96 
(ΦΕΚ 540/Β/96), την αριθμ Υ4α/14124/98 (ΦΕΚ 35 Β/99) 
,Υ4α/14948/00 (ΦΕΚ 96 Β/00), Υ4α/9016/01 (ΦΕΚ 855 
Β/01) και την Υ4α/19238γπ/01 (ΦΕΚ 1566 Β/01) αποφάσεις 
ως ακολούθως: 

Γ. Κέντρα κατάλληλα για εμφύτευση Απινιδωτικής Συ¬ 
σκευής: 

15. Γεν. Νοσ/μείο Αθηνών «Γ.ΓΕΝΝΗΜΑΤΑΣ» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

Ο ΥΦΥΠΟΥΡΓΟΣ 

Ε. ΝΑΣΙΩΚΑΣ 
-Φ- 

Αριθ. Υ4α/οικ. 75715 (5) 

Συμπλήρωση της Υ4α/258/96 απόφασης του Υπουργού 
Υγείας και Πρόνοιας «Αναγνώριση Κέντρων κατάλλη¬ 
λων για την εμφύτευση βηματοδότη». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 53 του Ν. 2071/92 (ΦΕΚ 123 
Α/92) «Εκσυγχρονισμός και Οργάνωση Συστήματος Υγεί¬ 
ας» 

2. Τις διατάξεις της παρ. 1 του άρθρου 2 του Ν. 2469/97 
(ΦΕΚ 38 Α’) και το γεγονός ότι από την εφαρμογή της πα¬ 
ρούσας απόφασης δεν προκαλείται επί πλέον δαπάνη σε 
βάρος του Κρατικού προϋπολογισμού. 

3. Την αριθμ. Υ4α/3568/95 (ΦΕΚ 117/Β/95) απόφαση του 
Υπουργού Υγείας και Πρόνοιας «Καθορισμός όρων και 
προϋποθέσεων τοποθέτησης βηματοδότη σε ασθενείς» 

4. Την αριθμ 15 απόφαση της 173ης Ολομέλειας 
/20.6.2002 του ΚΕΣΥ. 

5. Την αριθμ. 3418/2002 (ΦΕΚ 861/Β/2002) απόφαση 
«Ανάθεση αρμοδιοτήτων στους Υφυπουργούς Υγείας και 

Πρόνοιας Έκτορα Νασιώκα, Ελπίδα Τσουρή και Δημή- 
τριο Θάνο», αποφασίζουμε: 

Τροποποιούμε και συμπληρώνουμε την παράγραφο Γ’ 
της αριθμ. Υ4α/258/96 (ΦΕΚ 141/Β796) όπως αυτή τροπο¬ 
ποιήθηκε και συμπληρώθηκε με την αριθμ. Υ4α/5586/96 
(ΦΕΚ 540/Β/96), την αριθμ Ύ4α/258/96 (ΦΕΚ 781/Β/96), την 
αριθμ. Υ4α/12900/96 (ΦΕΚ 11/Β/97), την αριθμ. 
Υ4α/4380/97 (ΦΕΚ 1005/Β/97), την αριθμ.Υ4α/10806/97 
(ΦΕΚ 1084/Β/97), την αριθμ.Υ4α/14085/97 (ΦΕΚ 28/Β/98), 
την αριθμ Υ4α/14124/98 (ΦΕΚ 35 Β/99), την αριθμ. 
Α1α/15204/98/99 (ΦΕΚ84/Β/99), την αριθμ.Υ4α/14948/00 
(ΦΕΚ 96/ Β/01), Υ4α/9016/01 (ΦΕΚ 855/Β/01) και την 
Υ4α/19238γπ/01(ΦΕΚ 1566/Β/01) αποφάσεις ως ακολού¬ 
θως: 

Β. Κέντρα κατάλληλα για εμφύτευση μόνιμου βηματο¬ 
δότη: 

43. Γεν. Νοσ/μείο Ρόδου 

44. Ιδιωτική Κλινική «ΜΗΤΡΟΠΟΛΙΤΙΚΟ ΘΕΡΑΠΕΥΤΗ¬ 
ΡΙΟ» 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Ιουλίου 2002 

Ο ΥΦΥΠΟΥΡΓΟΣ 

Ε. ΝΑΣΙΩΚΑΣ 


♦ 


Αριθ. Υ7α/Γ.Π. οικ. 74686 


( 6 ) 


Αναγνώριση Νοσοκομειακών Μονάδων ως κατάλληλων 
για Άσκηση των γιατρών. 


Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55. 

2. Τις διατάξεις του άρθρου 3 του Ν. 1278/82 όπως επα- 
ναφέρθηκαν σε ισχύ με τις διατάξεις του άρθρου 1 του Ν. 
2194/94. 

3. Τις διατάξεις του άρθρου 31 του Ν. 1397/83, όπως 
συμπληρώθηκαν με τις διατάξεις του άρθρου 20 παρ.2 
του Ν. 2519/97. 

4. Τις αρ. 3626, 3627, 3628, 3629,3630/27-6-2002 απο¬ 
φάσεις της Εκτελεστικής Επιτροπής του ΚΕ.Σ.Υ. 

5. Την με αριθ. ΔΥ (3-4)α Γ.Π. οικ./45284/20-12-01 (ΦΕΚ 
Β\ 1741/01) απόφαση του Υφυπουργού Υγείας και Πρό¬ 
νοιας για μεταβίβαση αρμοδιοτήτων και του δικαιώματος 
υπογραφής εγγράφων «Με εντολή Υφυπουργού», στους 
Γενικούς Γραμματείς, Γενικούς Διευθυντές και ανωτέ- 
ρους υπαλλήλους του Υπουργείου Υγείας και Πρόνοιας, 
αποφασίζουμε: 

I. Κυρώνουμε τις ανωτέρω (4) σχετικές γνωμοδοτήσεις 
της Ε. Ετου ΚΕ.Σ.Υ., με τις οποίες αναγνωρίζονται οι ακό¬ 
λουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες. 

1. Γενικό Νοσοκομείο Δράμας 

Ακτινολογικό τμήμα: 2 χρόνια άσκηση στην Κλασσική 
Ακτινολογία για την ειδικότητα της Ακτινοδιαγνωστικής. 

2. 424 Γενικό Στρατιωτικό Νοσοκομείο Εκπαίδευσης 
Ψυχιατρικό τμήμα: 1 χρόνο άσκηση στη Ψυχιατρική. 

3. Γενικό Νοσοκομείο Ν. Ιωνίας «Η ΑΓ. ΟΛΓΑ» Ψυχιατρι¬ 
κό τμήμα. 1 χρόνο άσκηση στην Ψυχιατρική 

4. Πανεπιστημιακό Γενικό Νοσοκομείο Λάρισας: 

- Νευροχειρουργικό τμήμα: 3 χρόνια άσκηση στη Νευ- 


ροχειρουργική 

- Παθολογοανατομικό Εργαστήριο: Πλήρη άσκηση 
στην Παθολογική Ανατομική (ήτοιτέσσερα (4) χρόνια Πα¬ 
θολογική Ανατομική και ένας (1) χρόνος Κυτταρολογία). 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

IIIΗ απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 25 Ιουλίου 2002 

Με εντολή Υπουργού 
Η Γενική Διευθύντρια 
ΒΑΣΙΛΙΚΗ ΦΛΟΥΡΗ 

-♦- 

Αριθ. 35376 

(7) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΠΑΛ. ΦΑ¬ 
ΛΗΡΟΥ» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του 
Ν.2307/95 

2. Τις διατάξεις του άρθρου 8 του Ν. 2503/97 

3. Την 111/21.03.02 απόφαση του Δημοτικού Συμβουλί¬ 
ου του Δήμου Παλαιού Φαλήρου με την οποία εκφράζει 
την σύμφωνη γνώμη του για την 3/19.2.02 απόφαση του 
Διοικητικού Συμβουλίου του Ν.Π. «Δημοτικοί Παιδικοί 
Σταθμοί Παλαιού Φαλήρου» 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 6/02 πρακτικό του, απο¬ 
φασίζουμε: 

Εγκρίνουμε την 3/19.2.02 απόφαση του Διοικητικού 
Συμβουλίου του Ν.Π. «Δημοτικοί Παιδικοί Σταθμοί Παλαι¬ 
ού Φαλήρου» περί ψηφίσεως του Οργανισμού Εσωτερι¬ 
κής Υπηρεσίας αυτού ως εξής: 

Άρθρο 1 

Το νεοσυσταθέν Ν.Π.Δ.Δ. Δήμου Παλαιού Φαλήρου 
έχει τίτλο «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ ΠΑ¬ 
ΛΑΙΟΥ ΦΑΛΗΡΟΥ», με έδρα τον Β'Δημοτικό Βρεφονηπια¬ 
κό Σταθμό Παλαιού Φαλήρου, στην οδό Τερψιχόρης 88 & 
Πλειάδων και με δυναμικότητα -190- νηπίων & -40- βρε¬ 
φών. 

Άρθρο 2. 

Σκοπός 

Σκοπός του ΝΠΔΔ είναι να παρέχει ΑΓΩΓΗ στα παιδιά 
προσχολικής ηλικίας ώστε: 

Α) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

Β) Να βοηθήσει να ενταχθούν ομαλά στο Δημοτικό Σχο¬ 
λείο. 

Γ) Να εξαλείψει, κατά το δυνατό, τις διαφορές που προ¬ 
κύπτουν από το πολιτιστικό - οικονομικό - μορφωτικό επί¬ 
πεδο τωνγονέωντους (παιδιά εργαζομένων, κύριατων οι¬ 
κονομικά ασθενέστερων στρωμάτων). Δηλαδή : Να παρέ¬ 
χει Αντισταθμιστική Αγωγή. 

Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 

(να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδικής 
ψυχολογίας). 

Άρθρο 3. 

Διάρθρωση Υπηρεσιών 

Οι υπηρεσίες ΝΠΔΔ Δήμου Παλαιού Φαλήρου με την 
επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ ΠΑ¬ 
ΛΑΙΟΥ ΦΑΛΗΡΟΥ» οργανώνονται ως εξής: 

ΔΙΕΥΘΥΝΣΗ ΤΟΥ ΝΟΜΙΚΟΥ ΠΡΟΣΩΠΟΥ 
Στη Διεύθυνση λειτουργούν: 

1. Γραφείο Προέδρου & Διοικητικού Συμβουλίου 

2. Γ ραφείο Διευθυντή 

3. Γ ραφείο Διοικητικού - Οικονομικού με τις εξής αρμο¬ 
διότητες: 

α) Διοίκησης-Προσωπικού 

β) Οικονομικού-Λογιστικού Προμηθειών & Διαχείρισης 

& 

γ) Μηχανοργάνωσης-Μηχανογράφησης & αποτελείται 
από: 

1. Τμήμα Α’ Προσχολικής Αγωγής «Ι.ΦΙΞ» με 
α) Γ ραφείο Προϊσταμένου 

β) Γ ραφείο Παιδαγωγών & Βοηθών 
γ) Γ ραφείο Μαγειρείου & Καθαριότητας 

2. Τμήμα Β’ Προσχολικής Αγωγής με 
α) Γ ραφείο Προϊσταμένου 

β) Γ ραφείο Παιδαγωγών & Βοηθών 
γ) Γ ραφείο Μαγειρείου & Καθαριότητας 

3. Τμήμα Γ’ Προσχολικής Αγωγής με 
α) Γ ραφείο Προϊσταμένου 

β) Γ ραφείο Παιδαγωγών & Βοηθών 
γ) Γ ραφείο Μαγειρείου & Καθαριότητας 
Οι Δημοτικοί Βρεφονηπιακοί Σταθμοί που θα ιδρύονται 
στο μέλλον θα αποτελούν τμήματα στη Διεύθυνση του 
ΝΠΔΔ. 

Άρθρο 4. 

Αρμοδιότητες Διεύθυνσης και Τμημάτων - Καθήκοντα 
Προσωπικού 

ΔΙΕΥΘΥΝΣΗ ΝΟΜΙΚΟΥ ΠΡΟΣΩΠΟΥ 

1. Γ ραφείο Προέδρου & Διοικητικού Συμβουλίου 
Έχει τη μέριμνα και επιμέλεια ενημέρωσης του Προέ¬ 
δρου και του Διοικητικού Συμβουλίου για την αλληλογρα¬ 
φία και την συγκέντρωση των στοιχείων που είναι ανα¬ 
γκαία για την άσκηση των καθηκόντων τους. 

Μεριμνά και επιμελείται για την προπαρασκευή των Συ¬ 
νεδριάσεων του Διοικητικού Συμβουλίου καθώς και την 
κατάρτιση των πρακτικών των συνεδριάσεων, την επικύ¬ 
ρωση και υπογραφή τους και τηρεί αρχείο Συνεδριάσεων 
σε συνεργασία με τον εισηγητή. 

Μεριμνά για την σύνταξη των αποφάσεων του Προέ¬ 
δρου και του Δ.Σ. και την διεκπεραίωσή τους. 

2. Γ ραφείο Διευθυντού 
ΔΙΕΥΘΥΝΤΗΣ 

Ο Διευθυντής προΐσταται, εποπτεύει και ελέγχει τη λει¬ 
τουργία όλων των τμημάτων, Γ ραφείων και Υπηρεσιών 
που υπάγονται στο Νομικό Πρόσωπο «ΔΗΜΟΤΙΚΟΙ ΠΑΙ¬ 
ΔΙΚΟΙ ΣΤΑΘΜΟΙ ΠΑΛΑΙΟΥ ΦΑΛΗΡΟΥ» και υπό την ενιαία 
διεύθυνση και τον έλεγχο αυτού ασκούνται όλες οι αρμο¬ 
διότητες και τα καθήκοντα των υπηρεσιών, τμημάτων και 
γραφείων. 

Είναι υπεύθυνος για την εύρυθμη λειτουργία του 
Ν.Π.Δ.Δ. 


Εποπτεύει, συντονίζει και κατευθύνει το παιδαγωγικό 
έργο των τμημάτων 

Είναι αρμόδιος και επιμελείται σε συνεργασία με το εκ¬ 
παιδευτικό προσωπικό του Σταθμού για την εφαρμογή 
των σύγχρονων απόψεων της Παιδαγωγικής και της Ψυ¬ 
χολογίας. 

Εισηγείται στο Δ.Σ. του Ν.Π.Δ.Δ. κάθε θέμα που αφορά 
τη λειτουργία, το προσωπικό, τους γονείς και την υλικο- 
τεχνική υποδομή του όπως: 

• τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πόσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

Εγκρίνει και υπογράφει τα αιτήματα των προϊσταμένων 
που αφορούν ανάγκες των τμημάτων τους 

Ενημερώνεται από τους τμηματάρχες για την τήρηση 
του ωραρίου του προσωπικού και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στα Τμήματα. 

Συγκαλείτο προσωπικό για ενημέρωση - καθοδήγηση & 
προγραμματισμό, με την έναρξη λειτουργίας του Σχολι¬ 
κού Έτους. 

Συμμετέχει στην ειδική επιτροπή επιλογής των εγγρα- 
φόμενων βρεφών και νηπίων που συγκροτεί το Διοικητικό 
Συμβούλιο. 

Συμμετέχει στην ειδική επιτροπή επιλογής νέων κτιρίων 
που θα στεγάσουν νέα Τμήματα Προσχολικής Αγωγής ή 
θα μεταστεγάσουν από τα υπάρχοντα. 

Συνεργάζεται με τους Τμηματάρχες των Τμημάτων 
Προσχολικής Αγωγής για τη σύνταξη του Προϋπολογι¬ 
σμού, οι οποίοι εισηγούνται τις ανάγκες των Τμημάτων 
τους & ολοκληρώνει αυτόν σε συνεργασία με τον Προϊ¬ 
στάμενο του Γραφείου Διοικητικού - Οικονομικού. 

Συνεργάζεται αρμονικά με το Γ ραφείο Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία των Σταθμών και η 
επίτευξη των σκοπών τους. 

Επιβλέπειτη τήρηση όλωντων απαραίτητων βιβλίων και 
τηρεί τη σφραγίδα του Ν.Π.Δ.Δ. 

Τηρείτο εμπιστευτικό πρωτόκολλο. 

Συμμετέχει στις συνεδριάσεις του Διοικητικού Συμβου¬ 
λίου του Ν.Π.Δ.Δ. ως εισηγητής χωρίς ψήφο. 

Μεριμνά για την εκτέλεση των αποφάσεων του Διοικη¬ 
τικού Συμβουλίου. 

Συνεργάζεται αρμονικά με όλες τις υπηρεσίες του Δή¬ 
μου. 

Φροντίζει για την συμμετοχή του Ν.Π.Δ.Δ σε προγράμ¬ 
ματα της Ευρωπαϊκής Ένωσης και γενικότερα Διεθνούς 
ενδιαφέροντος. 

3. Γραφείο Διοικητικού - Οικονομικού 

»- Ο Προϊστάμενος του Γ ραφείου ορίζεται σύμφωνα με 
τις διατάξεις του άρθρου 36 παρ. 14 του Ν.2190 (ΦΕΚ 
28/3- 3-1994 Τα’ Α.) από τον Πρόεδρο του Διοικητικού 
Συμβουλίου και έχει τα παρακάτω καθήκοντα: 

Ασκεί την εποπτεία και τον έλεγχο του Γ ραφείου του για 
την εύρυθμη λειτουργία αυτού την τήρηση του κανονι¬ 
σμού λειτουργίας του Ν.Π.Δ.Δ. και την πιστή εκτέλεση 
των αποφάσεωντου Διοικητικού Συμβουλίου. 

Είναι υπεύθυνος για την κατανομή των εργασιών και θε¬ 
μάτων που αφορούν αρμοδιότητες του Γραφείο του. 

Συντονίζει, καθοδηγεί και παρέχει τις απαραίτητες οδη¬ 
γίες στο προσωπικό του Γραφείου του για την άσκηση 
των καθηκόντων τους. 

Ασκεί εποπτεία επί όλου του προσωπικού του Γ ραφείου 
για την σωστή εκτέλεση των καθηκόντων του και ενημε¬ 
ρώνει τον Διευθυντή του Ν.Π,Δ.Δ. για όλα τα θέματα που 
του υποβάλλονται από αυτό. 

Ενημερώνειτον Διευθυντή για τις ημερήσιες παρουσίες 
ή απουσίες του Γ ραφείου του. 

Ελέγχει και θεωρεί όλα τα έγγραφα των υφισταμένων 
του και είναι συνυπεύθυνος για την νομιμότητα και πλη¬ 
ρότητα αυτών πριν την διαβίβαση τους στον Διευθυντή ή 
τον Πρόεδρο του Ν.Π. Δ.Δ. γιατηντελική υπογραφή τους. 

Έχει την μέριμνα και ευθύνη για την σύννομη ορθή και τα¬ 
χεία διεκπεραίωση των υποθέσεωντων αρμοδιοτήτωντου. 

Μεριμνά για την σύνταξη σχεδίων προϋπολογισμού και 
απολογισμού σε συνεργασία με τον Διευθυντή & τους 
Προϊσταμένους των Τμημάτων, πριν διαβιβασθούν στο 
Διοικητικό Συμβούλιο του Ν.Π. Δ.Δ. 

Είναι υπεύθυνος για την εκτέλεση κάθε εργασίας που 
αφορά θέματα προϋπολογισμού, παρακολουθεί την πο¬ 
ρεία εκτέλεσης του και εισηγείται όταν παρίσταται ανά¬ 
γκη την αναμόρφωση του. 

Συνεργάζεται με τον Πρόεδρο, τον Διευθυντή και τους 
Προϊσταμένους των Τμημάτων, σε θέματα που αφορούν 
την οργάνωση απλούστευση των διαδικασιών για την κα¬ 
λύτερη λειτουργία του Ν.Π.Δ.Δ., καθώς και επί προτάσε¬ 
ων οικονομικού χαρακτήρα επ’ ωφελείατου Ν.Π. Δ.Δ. 

Επιμελείται την διαχείριση της πάγιας προκαταβολής και 
εξοφλεί κάθε μικροδαπάνη που μπορεί να πληρωθεί από 
αυτή, συγκεντρώνει δετά απαιτούμενα δικαιολογητικάτων 
δαπανών αυτών και προβαίνει στις απαιτούμενες ενέργει¬ 
ες για την αναπλήρωση της πάγιας προκαταβολής. 

Ελέγχει και υπογράφει τα εκδιδόμεναΧ.Ε. σύμφωνα με 
τις ισχύουσες διατάξεις τα οποία διαβιβάζονται στον 
Πρόεδρο προς τελική υπογραφή. 

Σε περίπτωση απουσίας του αναπληρώνεται από τον 
αρχαιότερο υπάλληλο του Γ ραφείου. 

»- Οι υπάλληλοι του Γ ραφείου Διοικητικού - Οικονομι¬ 
κού είναι υπεύθυνοι: 

Για την εφαρμογή της ισχύουσας κάθε φορά νομοθε¬ 
σίας σχετικά με την υπηρεσιακή κατάσταση του πάσης 
φύσεως προσωπικού του Νομικού Προσώπου. 

Γ ια την τήρηση των ατομικών υπηρεσιακών φακέλων 
και ευρετηρίωντου προσωπικού του Νομικού Προσώπου 
με οποιαδήποτε σχέση εργασίας και (των συνταξιούχων) 
καθώς και των δελτίων παρουσίας τους και η φροντίδα για 
τη συνεχή παρακολούθηση και ενημέρωσή τους. 

Γ ια την διεξαγωγή όλωνεκείνωντωνδιαδικασιώνπου εί¬ 
ναι απαραίτητες για την πρόσληψη τακτικού και εποχικού 
προσωπικού, προαγωγές, απολύσεις, παραιτήσεις, απο¬ 
σπάσεις, μετατάξεις, συντάξεις, χορηγήσεις αδειών, πει¬ 
θαρχικές υποθέσεις και κοινοποίηση τους στο Γ ραφείο 
Λογιστηρίου 

Γ ια την παραλαβή από τους προϊσταμένους τμημάτων 
των ημερησίων δελτίων προσέλευσης και αναχώρησης 
του προσωπικού & ενημερώνουντους υπηρεσιακούς φα¬ 
κέλους αυτού. 

Για την παραλαβή και αυθημερόν πρωτοκόλληση, ευ- 
ρετηρίαση των πάσης φύσεως εισερχομένων εγγράφων 
μετά το χαρακτηρισμό τους από τον Διευθυντή. 

Για την έγκαιρη διανομή στη Διεύθυνση τα τμήματα και 
τα γραφεία των εγγράφων προς ενέργεια και την τήρηση 
των πρωτότυπων στο αρχείο. 


Γ ια την διεκπεραίωση κάθε εισερχόμενου ή εξερχόμε- 
νου εγγράφου και την τήρηση των σχετικών βιβλίων πα¬ 
ράδοσης. 

Γ ια την τήρηση του γενικού αρχείου του Νομικού Προ¬ 
σώπου και την εισήγηση για την καταστροφή του θεω¬ 
ρούμενου σαν άχρηστο όταν απαιτείται. 

Για κάθε εισφορά και έσοδο του Νομικού Προσώπου. 

Γ ια την έκδοση των βεβαιωτικών σημειωμάτων των οί- 
κοθεν εισπράξεων των υπόχρεων όταν αυτό απαιτείται. 

Για την επιμέλεια εκκαθάρισης και εντολής πληρωμής 
κάθε δαπάνης του Νομικού Προσώπου. 

Γ ια τον έλεγχο και την επιμέλεια συλλογής των προβλε- 
πόμενων από το νόμο δικαιολογητικών κάθε δαπάνης. 

Για τον έλεγχο της διαπίστωσης της ύπαρξης σχετικής 
πίστωσης για την πληρωμή της δαπάνης και ενημέρωση 
του Προϊσταμένου για την έγκαιρη ενίσχυση των πιστώ¬ 
σεων. 

Για την αναγνώριση των πιστωτών του Ν.Π. μετηνπρο- 
συπογραφή των πράξεων εκκαθάρισης αναγνώρισης και 
έκδοση των οικείων χρηματικών ενταλμάτων μέσα στις πι¬ 
στώσεις του προϋπολογισμού. 

Γ ια την καταχώρηση των ενταλμάτων στα οικεία βιβλία 
και την αποστολή τους στην ταμειακή υπηρεσία για εξό¬ 
φληση. 

Γ ια την σύνταξη μισθοδοτικών καταστάσεων όλου του 
προσωπικού. 

Γ ια την τακτική και έγκαιρη πληρωμή των πάσης φύσε¬ 
ως αποδοχών όλων των μισθωτών του Ν.Π. 

Γιατην διεκπεραίωση κάθε υπόθεσης που έχει σχέση με 
την καταβολή όπως προβλέπεται από το Νόμο τυχόν απο¬ 
ζημιώσεων. 

Γ ια την επιμέλεια για την παρακράτηση και απόδοση 
των προστίμων που επιβάλλονται στο προσωπικό σε συ¬ 
νεργασία με το Γ ραφείο προσωπικού για κάθε θέμα που 
αφορά τους εργαζομένους. 

Για την σύνταξη σχεδίων προϋπολογισμού προκειμέ- 
νου να τεθεί υπόψιντου Προϊσταμένου του Τμήματος και 
της Διεύθυνσης πριν διαβιβαστεί στο Δ.Σ. 

Γ ια την επιμέλεια της σύνταξης αιτιολογημένης έκθε¬ 
σης επί του απολογισμού εσόδων και εξόδων του Ν.Π. 

Υποβάλλουν έγκαιρα αντίγραφα των λαμβανομένων 
αποφάσεων στις αρμόδιες υπηρεσίες προς έγκριση όπου 
απαιτείται και κατόπιν τις διαβιβάζει προς υλοποίηση. 

Τηρούν ευρετήριο αποφάσεων του Δ.Σ. και εγκριτικών 
ή μη αποφάσεων της Διοικητικής Αρχής. 

Παρακολουθούν τις αποφάσεις των οργάνων που 
ασκούν Πειθαρχικό Έλεγχο και ενημερώνουν αντίστοιχα 
τους υπηρεσιακούς φακέλους των εργαζομένων του Νο¬ 
μικού Προσώπου. 

Συντάσσουν κατά νόμο τους πίνακες αρχαιότητας των 
υπαλλήλων του Νομικού Προσώπου. 

Συντάσσουν τα παραστατικά στοιχεία πληρωμής του 
υπηρετούντος προσωπικού και κοινοποιούν τις μεταβο¬ 
λές εγκαίρως στη Διεύθυνση. 

Ενημερώνονται καθημερινά από τους Προϊσταμένους 
των Τμημάτων των Παιδικών Σταθμών γιατον αριθμό τωνφι- 
λοξενούμενων νηπίων και βρεφών , συντάσσοντας στατι¬ 
στικούς πίνακες της δυναμικότητας των Παιδικών Σταθμών. 

Τηρούν αρχείο σχετικά με τα φιλοξενούμενα νήπια και 
βρέφη σε συνεργασία με τους Προϊσταμένους των Τμη¬ 
μάτων. 

Μεριμνούνγιατη συγκέντρωση στοιχείων που αφορούν 
τις ανάγκες σε εφόδια, υλικά και εξοπλισμό γενικά των 
Παιδικών Σταθμών και του Ν.Π. 

Μεριμνούν για την διενέργεια κάθε πράξης σχετικής με 
την προμήθεια όλων των ειδών για τις ανάγκες του Ν.Π. 

Μεριμνούν για την τοιχοκόλληση κοινοποίηση των δια¬ 
κηρύξεων των δημοπρασιών των εγγράφων και των πι¬ 
στοποιητικών διαφόρων αρχών. 

Επιμελούνται για την έγκαιρη και καλή εκτέλεση των 
συμβάσεων που καταρτίζονται για τις προμήθειες διαφό¬ 
ρων ειδών υλικών και εφοδίων για τις ανάγκες του Ν.Π. 

Παραλαμβάνουν από την αρμόδια επιτροπή κάθε προ¬ 
μήθεια και ευθύνονται για την παράδοση αυτής στα αρ¬ 
μόδια Τμήματα ανάλογα με τις ανάγκες τους, δυνάμει 
αποδεικτικών της παραλαβής των υπευθύνων. 

Τηρούν φακέλους για κάθε προμήθεια και φροντίζουν 
για την αποστολή τους στο Αρχείο του Δήμου. 

Τηρούντο απαιτούμενα βιβλία και καταχωρούν σ’ αυτά 
κάθε εισερχόμενο και εξερχόμενο υλικό ώστε ο έλεγχος 
να είναι εύλογος και η διαχείριση των υλικών να παρου¬ 
σιάζει οικονομική διαφάνεια. 

Επιμελούνται για την διενέργεια των διαγωνισμών μί¬ 
σθωσης ακινήτων ή κινητών πραγμάτων που αφορούν 
στην εγκατάσταση και λειτουργία όλων των Υπηρεσιών 
και Τμημάτων του Ν.Π. 

Μεριμνούν για την εκποίηση, ή καταστροφή του άχρη¬ 
στου υλικού όλων των τμημάτων του Ν.Π.Δ.Δ., σύμφωνα με 
τις κείμενες διατάξεις, σε συνεργασία με τους Προϊσταμέ¬ 
νους των Τμημάτων και την επιτροπή καταστροφής υλικού. 

Μεριμνούν για την αρίθμηση, σφράγιση και διάθεση των 
διαχειριστικών βιβλίων σε όλες τις υπηρεσίες του Ν.Π. 

Συντάσσουν τις απαραίτητες προδιαγραφές και υποχρε¬ 
ώσεις για τιςπροκηρύξεις διαγωνισμών μίσθωσης ακινήτων. 

Τηρούν αρχεία εγγράφων, σχεδίων συμβολαίων και συμ¬ 
βάσεων μίσθωσης των ακινήτων των Παιδικών Σταθμών, 
παρακολουθεί και φροντίζει για την έναρξη της διαδικασίας 
ανανέωσης των συμβάσεων ή εξεύρεσης νέων ακινήτων. 

Μεριμνούν για την μελέτη και κατασκευή των έργων συ¬ 
ντήρησης, επισκευών, ανακαίνισης, διαρρυθμίσεων 
κ.λ.π. των ακινήτων στις οποίες στεγάζονται η Κεντρική 
Υπηρεσία και τα Τμήματα Παιδικών Σταθμών και η τήρη¬ 
ση αρχείου διεκπεραίωσης των εργασιών ανά τμήμα. 

Εκτελούν κάθε σχετική εργασία που τους ανατίθεται 
από τον Διευθυντή. 

* Ο προϊστάμενος του Γραφείου Διοικητικού - Οικονο¬ 
μικού ορίζει τον υπάλληλο που θα ασκεί χρέη γραμματέα 
στις συνεδριάσεις του Διοικητικού Συμβουλίου. 

ΤΜΗΜΑΤΑ ΒΡΕΦΟΝΗΠΙΑΚΩΝ ΣΤΑΘΜΩΝ 

>- ΠΡΟΪΣΤΑΜΕΝΟΙ ΤΜΗΜΑΤΩΝ ΒΡΕΦΟΝΗΠΙΑΚΩΝ 
ΣΤΑΘΜΩΝ 

Ο Προϊστάμενος του κάθε τμήματος έχει τις εξής αρμο¬ 
διότητες: 

Φροντίζει για την εύρυθμη λειτουργία του τμήματος 
του, για την εφαρμογήτου κανονισμού του Νομικού Προ¬ 
σώπου και την πιστή εκτέλεση των αποφάσεων του Δ.Σ. 

Για την παροχή σωστής προσχολικής αγωγής στα φιλο¬ 
ξενούμενα βρέφη & νήπια σε συνεργασία με το παιδαγω¬ 
γικό προσωπικό. 

Εισηγείται εγγράφως προς τον Δ/ντή του Νομικού Προ¬ 
σώπου τα θέματα της αρμοδιότητας του καθώς και ότι 
αφορά προμήθειες και άλλες δαπάνες που απαιτούνται για 
την εύρυθμη λειτουργία του Βρεφονηπιακού Σταθμού. 

Ενημερώνει αρμοδίως το Διευθυντή για όλα τα θέματα 
που του υποβάλλονται από το προσωπικό. 

Προΐσταται όλων των υπαλλήλων του τμήματος, παρα¬ 
κολουθεί και συντονίζει το έργο τους ανάλογα με τις ανά¬ 
γκες που προκύπτουν κάθε φορά. 


Φροντίζει για την εσωτερική τάξη του τμήματος και για 
κάθε σημειούμενη παράβαση ή ανωμαλία, αναφέρεται 
στο Διευθυντή. 

Είναι υπεύθυνος για την τήρηση του ενιαίου εκπαιδευ¬ 
τικού προγράμματος που καταρτίζεται σε συνεργασία με 
τον Διευθυντή του Ν.Π. και το Εκπαιδευτικό προσωπικό. 

Εισηγείται στη Διεύθυνση, τις ανάγκες του Τμήματος σε 
προσωπικό και μεριμνά για την αναπλήρωση του παιδα¬ 
γωγικού και βοηθητικού προσωπικού σε περίπτωση 
απουσίας του. 

Εισηγείται στη Διεύθυνση την ανάγκη επιμόρφωσης του 
προσωπικού και υποβάλλει σ’ αυτήν τα πορίσματα ειδικών 
προγραμμάτων που τυχόν εφαρμόσθηκαν στο Τμήμα. 

Εισηγείται στη Διεύθυνση τις κενές θέσεις εγγραφής 
βρεφών και νηπίων κατά έτος και συμμετέχει στην ειδική 
επιτροπή επιλογής αυτών 

Δέχεται τις αιτήσεις των γονέων για την εγγραφή & την 
επανεγγραφή των παιδιών τους στο Τμήμα τις οποίες στη 
συνέχεια διαβιβάζει στη Δ/νση του ΝΠΔΔ 

Είναι υπεύθυνος για τις συγκεντρώσεις, προσωπικού 
και γονέων τις οποίες οφείλει να συγκαλεί τουλάχιστον 
δύο φορές κάθε έτος. 

Έχει την ευθύνη για τη διοργάνωση εορταστικών εκδη¬ 
λώσεων με την συνεργασία του παιδαγωγικού προσωπι¬ 
κού και όλου του προσωπικού όπου χρειάζεται. 

Φροντίζει για την υγιεινή κατάσταση των παιδιών και με¬ 
ριμνά για την σωματική ακεραιότητα τους ενημερώνο¬ 
ντας άμεσα τους γονείς τους σε περίπτωση ατυχήματος. 

Επιμελείται και κατευθύνει το εκπαιδευτικό προσωπικό 
ως προς την τήρηση της σωματικής καθαριότητας των νη¬ 
πίων, επιβλέπει την καθαριότητα του Σταθμού και φροντί¬ 
ζει για την έγκαιρη παρασκευή του φαγητού. 

Παραγγέλλει τα τρόφιμα & είδη καθαριότητας σύμφω¬ 
να με τις ανάγκες του Τμήματος & είναι υπόλογος για την 
σωστή παραλαβή & διανομή τους. 

Παραδίδει στην μαγείρισσα την αναγκαία ποσότητα 
τροφίμων για την παρασκευή ημερήσιου φαγητού. 

Συντάσσει και υπογράφει τα δελτία εισαγωγής-εξαγω- 
γής τροφίμων και λοιπού υλικού. 

Τηρεί τα κλειδιά του Σταθμού και της αποθήκης τροφί¬ 
μων, δίνοντας το ένα από τα δύο στη μαγείρισσα και τη 
Νηπιαγωγό. 

Συντάσσει και διεκπεραιώνει την αλληλογραφία του 
Τμήματος, τηρεί την σφραγίδα και φροντίζει για την αρ¬ 
χειοθέτηση των εγγράφων 

Μεριμνά και ευθύνεται για τη σύννομη, ορθή και ταχεία 
διεκπεραίωση των υποθέσεων των αρμοδιοτήτων του. 

Τηρεί και ενημερώνει καθημερινά τα βιβλία: 

□ Βιβλίο παρουσίας προσωπικού. 

□ Βιβλίο συσσιτούντων νηπίων-βρεφών. 

□ Βιβλίο πρωτοκόλλου. 

□ Βιβλίο διδαχθείσης ύλης. 

□ Βιβλία εισαγωγής υλικού. 

□ Βιβλία εξαγωγής υλικού. 

□ Βιβλία αναλώσιμου και μη αναλώσιμου υλικού. 

Ενημερώνει το προσωπικό για τα εισερχόμενα κάθε φο¬ 
ρά έγγραφα στο Σταθμό, ώστε το προσωπικό αυτό να εί¬ 
ναι σε θέση να τον αναπληρώνει σε περίπτωση απουσίας 
ή κωλύματοςτου. 

Είναι υπεύθυνος για την τήρηση του ωραρίου του προσω¬ 
πικού, προγραμματίζει και εγκρίνει τις άδειες αυτού, ώστε να 
μη δημιουργούνται λειτουργικά προβλήματα στα τμήματα. 

Όταν ο Προϊστάμενος απουσιάζει ή κωλύεται, όλα τα 
παραπάνω ασκεί ο νόμιμος αναπληρωτής αυτού. 

Είναι συνυπεύθυνος από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

>- ΠΑΙΔΑΓΩΓΟΙ 

Αναλαμβάνουν διαδοχικά τα τμήματα-τάξεις του Βρε¬ 
φονηπιακού σταθμού σύμφωνα με το Ν. 1431/84 και είναι 
υπεύθυνοιτης Τάξης. 

Καταρτίζουν το ετήσιο, το μηνιαίο και εβδομαδιαίο παι¬ 
δαγωγικό πρόγραμμα της τάξης που αναλαμβάνουν και 
το υποβάλλουν στον Προϊστάμενο για τη διαβίβαση του 
στη Δ/νση του Νομικού Προσώπου. 

Προωθούν την ολόπλευρη ψυχοσωματική και ψυχοκι¬ 
νητική εξέλιξη και υγεία των παιδιών καθώς και την ομαλή 
κοινωνικοποίηση τους. 

Ασκούν παιδαγωγικό - εκπαιδευτικό έργο καθ’ όλη τη 
διάρκεια του ωραρίου τους . 

Οργανώνουν παιδαγωγικές δραστηριότητες και εκδη¬ 
λώσεις. 

Προετοιμάζουν ψυχοσωματικά τα παιδιά για την ένταξη 
τους στο Δημοτικό σχολείο σύμφωνα με τις σύγχρονες 
απόψεις διδασκαλίας. 

Συμμετέχουν στις συγκεντρώσεις γονέων. 

Ενημερώνουν τους γονείς σε τακτά χρονικά διαστήμα¬ 
τα για τη σφαιρική εξέλιξη του παιδιού τους και για την εν 
γένει ψυχοσωματική και νοητική εξέλιξη του, ύστερα από 
συνεννόηση με τον Προϊστάμενο του Τμήματος. 

Είναι υπεύθυνοι για τη διοργάνωση παιδαγωγικών, πολι¬ 
τιστικών και ψυχαγωγικών εκδηλώσεων προς όφελος των 
παιδιών σε συνεργασία με τον Προϊστάμενο του τμήματος. 

Επιβλέπουν την υγιεινή των χώρων του Σταθμού και κα¬ 
τευθύνουν ανάλογα το βοηθητικό προσωπικό. 

Είναι υπεύθυνοι για τα εποπτικά μέσα διδασκαλίας, το 
εκπαιδευτικό υλικό και γενικά για κάθε υλικό που τους 
έχει διατεθεί. 

Βοηθούν τα φιλοξενούμενα παιδιά για την ικανοποίηση 
των ατομικών και σωματικών αναγκών τους. 

Παρακολουθούν τη διανομή φαγητού στα παιδιά, που 
πραγματοποιείται από το βοηθητικό προσωπικό μαγει¬ 
ρείου και το προσωπικό καθαριότητας - βοηθ. εργασιών 
και φροντίζουν αυτά κατά την ώρα του φαγητού τους. 

Επιλαμβάνονται για την ανάπαυση των παιδιών. 

Ενημερώνουν τον Προϊστάμενο και τον Παιδίατρο για 
οποιοδήποτε ύποπτο πρόβλημα υγείας, είτε ψυχικής, είτε 
σωματικής, διαπιστώσουν στα παιδιά. 

Καταχωρούν και υπογράφουν καθημερινά τη διδαχθείσα 
ύλη στο σχετικό βιβλίο που τηρείται από τον Προϊστάμενο. 

Οι Παιδαγωγοί σέβονται τις ιδιαιτερότητες και τους 
ατομικούς ρυθμούς κάθε παιδιού και με κανένατρόπο δεν 
επιβάλλουν τους δικούς τους. 

Ο αρχαιότερος κάθε Τμήματος αναπληρώνει τον Προϊ¬ 
στάμενο σε περίπτωση απουσίας αυτού. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

>- ΒΟΗΘΟΙ ΠΑΙΔΑΓΩΓΟΥ 

Βοηθούν το προσωπικό της προηγούμενης ειδικότητας 
σε άλατα καθήκοντα του. 

Συνοδεύουν τα νήπια και βρέφη με το σχολικό αυτοκί¬ 
νητο εφόσον υπάρχει. 

Είναι συνυπεύθυνοι από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

Βοηθούν στην προετοιμασία των παιδιών για την μεση¬ 


μεριανή τους ανάπαυση καθώς και στην ετοιμασία αυτών 
για την αποχώρησή τους από το σταθμό. 

Βοηθούν στο πλύσιμο των νηπίων του σταθμού σε συ¬ 
νεργασία με το προσωπικό καθαριότητας. 

ΜΑΓΕΙΡΑΣ 

Είναι υπεύθυνος/η για το μαγειρείο καιτην επιμελημένη 
και έγκαιρη παρασκευή του φαγητού σύμφωνα με το δι¬ 
αιτολόγιο του Ν.Π., που εφαρμόζεται κάθε φορά. 

Επιμελείται ιδιαιτέρως για την τήρηση όλων των όρων 
υγιεινής στους χώρους παρασκευής του φαγητού ειση- 
γούμενη κάθε σχετικό μέτρο. 

Παραλαμβάνει καθημερινά από τον Προϊστάμενο βάσει 
δελτίων εξαγωγής την αναγκαία ποσότητα υλικών για το 
ημερήσιο φαγητό με βάση το διαιτολόγιο και ποσοτολό- 
γιο και υπογράφει αυτά. 

Φροντίζει για το σερβίρισμα των γευμάτων. 

Τακτοποιεί τα μαγειρικά σκεύη και είδη εστιάσεως και 
φροντίζει για την καλή συντήρηση τους και λειτουργίας 
τους. Επίσης φροντίζει για την καθαριότητα αυτών καθώς 
και του χώρου του μαγειρείου και της αποθήκης τροφίμων. 

Είναι συνυπεύθυνος από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

Σε περίπτωση απουσίας του αναπληρώνεται από τον 
βοηθό μαγείρου 

>- ΒΟΗΘΟΣ ΜΑΓΕΙΡΑ 

Φροντίζει για τη μεταφορά και διανομή του φαγητού 
στα παιδιά καθώς και τη συγκέντρωση των ειδών εστία¬ 
σης μετά το τέλος του φαγητού και τη μεταφορά τους 
στην κουζίνα. 

Βοηθά τον μάγειρα/σσα στην προετοιμασία του φαγητού, 
στον καθαρισμό των σκευών εστίασης και στα λοιπά καθή- 
κοντατους. Σε περίπτωση απουσίας αυτού, τον αντικαθιστά. 

Βοηθά το Βοηθητικό προσωπικό καθαριότητας με υπό¬ 
δειξη του Προϊσταμένου ή σε περίπτωση απουσίας του 
ενός εξ αυτών. 

Είναι συνυπεύθυνος από κοινού με όλο το προσωπικό 
για κάθε απώλεια ή αδικαιολόγητη καταστροφή του υλι¬ 
κού του Παιδικού Σταθμού. 

>- ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Εκτελεί τις εργασίες καθαριότητας όλων των εσωτερι¬ 
κών και εξωτερικών χώρων του Σταθμού εκτός εκείνων 
του μαγειρείου και της αποθήκης τροφίμων. 

Χρησιμοποιεί υλικά καθαριότητας που παραλαμβάνει 
από τον Προϊστάμενο με δελτίο εξαγωγής το οποίο και 
υπογράφει. 

Είναι αποκλειστικά υπόλογος για το γενικό ιματισμό του 
Παιδικού Σταθμού και οφείλει να μεριμνά για την καλή συ¬ 
ντήρηση, καθαριότητα και φύλαξη αυτού στον κατάλλη¬ 
λο χώρο αποθήκευσης του. 

Είναι υπεύθυνος για τη διανομή του φαγητού σε συνερ¬ 
γασία με το βοηθό μαγείρου (αν υπάρχει) και παρευρί- 
σκεται στο χώρο της τραπεζαρίας καθ’ όλη τη διάρκεια 
του γεύματος συγκεντρώνοντας τα είδη εστιάσεως τα 
οποία μεταφέρει στην κουζίνα. 

Βοηθά στην προετοιμασία των παιδιών για την μεσημ¬ 
βρινή τους ανάπαυση, καθώς και στην ετοιμασία αυτών 
για την αποχώρηση τους από το Σταθμό μαζί με τη βοηθό 
παιδαγωγό. 

Παρευρίσκεται μαζί με την Παιδαγωγό στην αποχώρη¬ 
ση των νηπίων εφ’όσοντελειώσειτις υποχρεωτικές εργα¬ 
σίες του. 

Βοηθά στο πλύσιμο των νηπίων του Σταθμού σε συνερ¬ 
γασία με το εκπαιδευτικό προσωπικό ή τη βοηθό παιδα¬ 
γωγό εφόσον υπάρχει. 

Αναπληρώνει τη μαγείρισσα σε περίπτωση απουσίας ή 
κωλύματος αυτής και εφόσον δεν υπάρχει βοηθός μαγεί¬ 
ρου και υπηρετούν δυο υπάλληλοι καθαριότητας. 

Βοηθά στην προετοιμασία του φαγητού των παιδιών 
τον μάγειρα με υπόδειξη του Προϊσταμένου, σε περίπτω¬ 
ση που δεν υπάρχει βοηθός μάγειρα και υπηρετούν δύο 
υπάλληλοι βοηθ. Εργασιών. 

Είναι συνυπεύθυνο από κοινού με όλο το προσωπικό για 
κάθε απώλεια ή αδικαιολόγητη καταστροφή του υλικού 
του Παιδικού Σταθμού. 

Άρθρο 5. 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α’ ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 

θέσεις 20 Είκοσι 

Βαθμός Δ’ - Α’ 

2. ΚΛΑΔΟΣ ΤΕ17 ΔΙΟΙΚΗΤΙΚΟΣ - ΛΟΠΣΤΙΚΟΣ 

θέσεις 1 Μία 

Βαθμός Δ’-Α’ 

3. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

θέσεις 3 Τρεις 

Βαθμός Δ’ - Α’ 

4. ΚΛΑΔΟΣ ΔΕΙ ΔΙΟΙΚΗΤΙΚΩΝ ΓΡΑΜΜΑΤΕΩΝ 

θέσεις 1 Μία 

Βαθμός Δ’ - Α’ 

5. ΚΛΑΔΟΣ ΔΕ32 ΜΑΓΕΙΡΩΝ 

θέσεις 3 Τρεις 

Βαθμός Δ’ - Α’ 

6. ΚΛΑΔΟΣ ΔΕ38 ΠΡΟΣΩΠΙΚΟ ΧΕΙΡΙΣΤΩΝ Η/Υ 

θέσεις 1 Μία 

Βαθμός Δ’ - Α’ 

7. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

θέσεις 3 Τρεις 

Βαθμός Ε 1 - Β’ 

8. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

θέσεις 8 Οκτώ 

Βαθμός Ε’ - Β’ 

Β’ ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

Οι ήδη υπηρετούντες μόνιμοι υπάλληλοι των πρώην 
Κρατικών Παιδικών Σταθμών που μετατάχθηκαν αυτοδί¬ 
καια σύμφωνα με τον Ν. 2880/01 ΦΕΚ 90/30-4-2001 &την 
υπ’ αριθμ. 1/13-7-2001 απόφαση του Προέδρου ΦΕΚ324/ 
21-12-2001, εντάσσονται σε θέσεις συνιστώμενες προ¬ 
σωποπαγείς & διατηρούν τα δικαιώματα που είχαν πριν 
την μετάταξη τους, ως ακολούθως: 

1) ΠΕ ΝΗΠΙΑΓΩΓΩΝ (προσ.) 
θέσεις: Μία (1) 

2) ΤΕ ΝΗΠΙΑΓΩΓΩΝ (προσ.) 
θέσεις:Δύο (2) 

3) ΤΕ ΒΡΕΦΟΝΗΠΙΟΚΟΜΙΑΣ 
θέσεις: Πέντε (5) 

4) ΔΕ ΔΙΑΧΕΙΡΙΣΤΩΝ 
θέσεις: Μία (1) 

5) ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΜΑΓΕΙΡΕΙΟΥ 
θέσεις: Δύο (2) 

6) ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΚΑΘΑΡΙΟΤΗΤΑΣ - 
ΒΟΗΘ.ΕΡΓΑΣΙΩΝ 

θέσεις Έξι (6) 

Οι ανωτέρω προσωποπαγείς θέσεις καταργούνται με 
την κατά οποιοδήποτε τρόπο αποχώρηση από την υπηρε¬ 
σία των υπαλλήλων που τις κατέχουν. 


Γ’ ΕΞΩΤΕΡΙΚΟΙ ΣΥΝΕΡΓΑΤΕΣ 

Το ΝΠΔΔ δύναται να απασχολεί ως εξωτερικό συνερ¬ 
γάτη με σύμβαση έργου για την καλύτερη επίτευξη των 
σκοπών του, έναν (1) Παιδίατρο. 

Άρθρο 6. 

Προϊστάμενοι Υπηρεσιακών Μονάδων 

Κατά το διάστημα κατά το οποίο θα υπηρετούν υπάλλη¬ 
λοι των προσωποπαγών θέσεων ως προϊστάμενοι της Δι¬ 
εύθυνσης, καθώς & των Τμημάτων Προσχολικής Αγωγής 
του Ν.Π.Δ.Δ. «Δημοτικοί Βρεφονηπιακοί Παιδικοί Σταθμοί 
Δήμου Παλαιού Φαλήρου», θα επιλέγονται από τους 
υπαλλήλους των κλάδων ΠΕ Νηπιαγωγών ή ΤΕ Νηπιαγω¬ 
γών ή ΤΕ Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Άρθρο 7. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 8. 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα- 
τα γίνεται πάντοτε με εισήγηση του Προέδρου στο Δ.Σ. 
του Ν.Π.Δ.Δ., το οποίο αποφασίζει ανάλογα με τις ανά¬ 
γκες των υπηρεσιών, τα προσόντα των υπαλλήλων, την 
πείρα και τις γνώσεις αυτών σε ειδικά αντικείμενα, κατά 
την οποία κατανομή θα εξετάζονται και τυχόν ειδικές ανά¬ 
γκες των υπαλλήλων (μητέρες ανηλίκων τέκνων, έγκυες 
γυναίκες, τόπος διαμονής κ.λ.π.) 

Προϊστάμενοι Διευθύνσεων και Τμημάτων ορίζονται πά¬ 
ντοτε με εισήγηση του Προέδρου στο Δ.Σ. του Ν.Π.Δ.Δ., 
το οποίο αποφασίζει, τους κρινόμενους σύμφωνα με την 
κείμενη Νομοθεσία από το αρμόδιο Υπηρεσιακό Συμβού¬ 
λιο υπάλληλους, αναπληρούμενους σε περίπτωση απου¬ 
σίας τους ή κωλύματος, από τον κατά βαθμό αρχαιότερο 
υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002, ο οποίος ενι- 
σχύεται από τους ΚΛΠ, τροφεία κ.λ.π. ύψους 373.534 ευ¬ 
ρώ, περίπου εφ’ όσον προσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί 
να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως (τεύχος Β'). 

Αθήνα, 18 Ιουλίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




